Man sterf in mikrovliegtuig-ongelukMikrovliegtuig-ongeluk in Meyerton (4 Maart 2017) Foto: ER24 ŉ Man is Saterdagoggend dood toe ŉ mikrovliegtuig op ŉ plaas in Suikerbosrand in Meyerton, Gauteng, neergestort het. “Die eienaar van die plaas het die brandweer ontbied nadat hy ŉ groot ontploffing omstreeks 08:00 gehoor het,” het Annine Dormehl, woordvoerder van ER24, gesê. “Niks kon ongelukkig vir die vlieënier gedoen word nie. Hy het verkool.” Midvaal-brandweer het die paramedici van ER24 ontbied. Plaaslike owerhede was ook op die toneel vir verdere ondersoek.